title: Neuvoston päätös (EU) 2016/2143, annettu 1 päivänä joulukuuta 2016, CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta esitettävästä kannasta maatalous- ja kalastusalan erityiskomitean perustamiseen

text:
               7.12.2016

               FI

               Euroopan unionin virallinen lehti

               L 332/18

         NEUVOSTON PÄÄTÖS (EU) 2016/2143,
   annettu 1 päivänä joulukuuta 2016,
   CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta esitettävästä kannasta maatalous- ja kalastusalan erityiskomitean perustamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimus (1), jäljempänä ’sopimus’, allekirjoitettiin 15 päivänä lokakuuta 2008, ja sitä on sovellettu väliaikaisesti 29 päivästä joulukuuta 2008.

               (2)

               Sopimuksen 230 artiklan 4 kohdan mukaisesti CARIFORUM–EU-kauppa- ja kehityskomitea voi perustaa ja valvoa erityiskomiteoita käsittelemään toimivaltaansa kuuluvia asioita.

               (3)

               Sopimuksen 37 artiklassa määrättyjen tavoitteiden saavuttamiseksi olisi perustettava maatalous- ja kalastusalan erityiskomitea, jotta voidaan käsitellä nykyistä tehokkaammin maatalouteen ja kalastukseen liittyviä kysymyksiä, kuten aiemmissa CARIFORUM–EU-kauppa- ja kehityskomitean kokouksissa on sovittu.

               (4)

               On aiheellista määrittää kanta, joka esitetään unionin puolesta CARIFORUM–EU-kauppa- ja kehityskomiteassa maatalous- ja kalastusalan erityiskomitean perustamiseen.

               (5)

               CARIFORUM–EU-kauppa- ja kehityskomiteassa esitettävän unionin kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa unionin puolesta esitettävä kanta maatalous- ja kalastusalan erityiskomitean perustamiseen perustuu tähän päätökseen liitettyyn CARIFORUM–EU-kauppa- ja kehityskomitean päätösluonnokseen.
   Unionin edustajat CARIFORUM–EU-kauppa- ja kehityskomiteassa voivat sopia päätösluonnokseen tehtävistä teknisistä muutoksista ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 1 päivänä joulukuuta 2016.

            Neuvoston puolesta

            Puheenjohtaja

         A. ÉRSEK

      (1)  EUVL L 289, 30.10.2008, s. 3.

      LUONNOS
      CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetun
      CARIFORUM–EU-KAUPPA- JA KEHITYSKOMITEAN PÄÄTÖS N:o …/2016,
      annettu …,
      maatalous- ja kalastusalan erityiskomitean perustamisesta
      CARIFORUM–EU-KAUPPA- JA KEHITYSKOMITEA, joka
      ottaa huomioon CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen ja erityisesti sen 230 artiklan 4 kohdan a alakohdan,
      ottaa huomioon CARIFORUM–EU-kauppa- ja kehityskomitean työjärjestyksen, joka vahvistettiin 17 päivänä toukokuuta 2010 annetulla CARIFORUM–EU-yhteisneuvoston päätöksellä N:o 1/2010, ja erityisesti sen 11 artiklan,
      sekä katsoo, että on tarkoituksenmukaista perustaa maatalous- ja kalastusalan erityiskomitea, jotta saavutettaisiin CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen, jäljempänä ’sopimus’, maataloutta ja kalastusta koskevien määräysten tavoitteet,
      ON HYVÄKSYNYT TÄMÄN PÄÄTÖKSEN:
      1 artikla
      1.   Perustetaan maatalous- ja kalastusalan CARIFORUM–EU-erityiskomitea suorittamaan 2 artiklassa vahvistetut tehtävät.
      2.   Maatalous- ja kalastusalan CARIFORUM–EU-erityiskomitea toimii myös foorumina, jolla osapuolet vaihtavat kokemuksia, tietoja ja parhaita käytänteitä sekä kuulevat toisiansa kaikista sopimuksen II osan I osaston 5 luvussa määrättyihin tavoitteisiin liittyvistä kysymyksistä, jotka liittyvät osapuolten väliseen kauppaan.
      2 artikla
      Maatalous- ja kalastusalan erityiskomitea:

                  a)

                  tarkastelee yleisesti ottaen kaikkia sopimuksen II osan I osaston 5 lukuun (maatalous ja kalastus) kuuluvia näkökohtia;

                  b)

                  tarkastelee yleisesti ottaen kaikkia muita sopimuksen näkökohtia, jotka liittyvät maatalouteen ja kalastukseen, mukaan lukien seuraavat II osan I osaston (tavarakauppa) alueet:

                              i)

                              1 luku – kaikki maatalous- ja kalastusalan tuotteiden kauppaan liittyvät näkökohdat, mukaan lukien tullit;

                              ii)

                              3 luku – 28 artikla – maataloustuotteiden vientituet;

                              iii)

                              6 luku – kaupan tekniset esteet niiltä osin kuin luku liittyy maatalous- ja kalastustuotteisiin; sekä

                              iv)

                              7 luku – terveys- ja kasvinsuojelutoimet niiltä osin kuin luku liittyy maatalous- ja kalastustuotteisiin;

                  c)

                  tarkastelee yleisesti ottaen kaikkia IV osaston 2 luvun (innovaatiot sekä teollis- ja tekijänoikeudet) näkökohtia niiltä osin kuin luku liittyy maatalous- ja kalastustuotteisiin, mukaan lukien 145 artikla (maantieteelliset merkinnät) ja 149 artikla (kasvilajikkeet);

                  d)

                  osallistuu vuoropuheluun maatalous- ja kalastusalaan liittyvissä kysymyksissä, mukaan lukien seuraavilla aloilla:

                              i)

                              maataloustuotanto, kulutus ja kauppa sekä maatalous- että kalastustuotteiden markkinakehitys;

                              ii)

                              CARIFORUM-valtioihin tehtävien investointien ja tietämyksen siirron edistäminen maatalouden, elintarvikkeiden ja kalastuksen alalla, mukaan lukien pienimuotoiset toimet;

                              iii)

                              maatalouden, maaseudun kehittämisen ja kalastuksen alojen politiikat, lait ja määräykset;

                              iv)

                              politiikan ja instituutioiden muutokset, joita tarvitaan maatalous- ja kalastusalan rakennemuutoksen tueksi, sekä maataloutta, elintarvikealaa, maaseudun kehittämistä ja kalastusta koskevien alueellisten toimintalinjojen muotoilu ja täytäntöönpano, kun tavoitteena on alueellinen yhdentyminen;

                              v)

                              uudet teknologiat, tutkimus ja innovointi sekä laatuun liittyvät politiikat ja toimenpiteet; sekä

                              vi)

                              kauppapolitiikan kehitys hyödykkeiden ja perinteisten maataloustuotteiden osalta, mukaan lukien banaanit, rommi, riisi ja sokeri;

                  e)

                  avustaa CARIFORUM–EU-kauppa- ja kehityskomiteaa seuraavissa tehtävissä:

                              i)

                              sopimuksen maatalous- ja kalastusalaan liittyvien määräysten täytäntöönpanon ja asianmukaisen soveltamisen valvonta ja niistä vastaaminen sekä keskusteleminen näiltä osin yhteistyön painopisteistä ja niitä koskevien suositusten tekeminen;

                              ii)

                              sopimuksen maatalous- ja kalastusalaan liittyvien määräysten muutosten valvonta ja sopimuksen soveltamisesta saatujen tulosten arviointi;

                              iii)

                              toimenpiteiden toteuttaminen, jotta vältettäisiin ja ratkaistaisiin sopimuksen maatalous- ja kalastusalaan liittyvien määräysten tulkinnasta tai soveltamisesta mahdollisesti syntyvät riidat sopimuksen III osan määräysten mukaisesti;

                              iv)

                              maatalous- ja kalastusalan kauppaa, investointeja ja liiketoimintamahdollisuuksia osapuolten välillä helpottavista toimista keskusteleminen ja niiden toteuttaminen; sekä

                              v)

                              keskusteleminen kaikista sopimuksen maataloutta ja kalastusta koskevien määräysten kannalta merkittävistä seikoista sekä kaikista seikoista, jotka voivat vaikuttaa sopimuksen tavoitteiden saavuttamiseen;

                  f)

                  antaa CARIFORUM–EU-kauppa- ja kehityskomitealle suosituksia, joilla pyritään parantamaan maatalous- ja kalastusalaa koskevien sopimuksen määräysten täytäntöönpanoa ja toimivuutta.

            3 artikla
      Maatalous- ja kalastusalan erityiskomitea koostuu komission sekä CARIFORUMin direktoraatin ja sopimuksen allekirjoittaneiden CARIFORUM-valtioiden edustajista.
      4 artikla
      Tämä päätös tulee voimaan … päivänä …kuuta …

         Tehty …

               CARIFORUM–EU-kauppa- ja

               kehityskomitean puolesta


Avis juridique important

|

31997D0872

97/872/EY: Neuvoston päätös, tehty 16 päivänä joulukuuta 1997, yhteisön toimintaohjelmasta ensisijaisesti ympäristönsuojelun alalla toimivien valtioista riippumattomien järjestöjen tukemiseksi

Virallinen lehti nro L 354 , 30/12/1997 s. 0025 - 0029

NEUVOSTON PÄÄTÖS,tehty 16 päivänä joulukuuta 1997,yhteisön toimintaohjelmasta ensisijaisesti ympäristönsuojelun alalla toimivien valtioista riippumattomien järjestöjen tukemiseksi (97/872/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan,ottaa huomioon komission ehdotuksen (1),ottaa huomioon talous- ja sosiaalikomitean lausunnon (2),noudattaa perustamissopimuksen 189 c artiklassa määrättyä menettelyä (3),sekä katsoo, että1) perustamissopimuksessa määrätään yhteisön ympäristöpolitiikan kehittämisestä ja täytäntöönpanosta sekä tavoitteista ja periaatteista, joiden olisi ohjattava tätä politiikkaa,2) neuvoston ja neuvostossa kokoontuneiden jäsenvaltioiden hallitusten edustajien 1 päivänä helmikuuta 1993 antamalla päätöslauselmalla (4) perustettiin ympäristöä ja kestävää kehitystä koskeva yhteisön poliittinen toimintaohjelma (viides toimintaohjelma),3) erilaisista toimenpiteistä talousarviomenettelyn parantamiseksi 30 päivänä kesäkuuta 1982 annetun Euroopan parlamentin, neuvoston ja komission yhteisen julistuksen (5) mukaisesti on annettava säädös, ennen kuin talousarvioon otettuja määrärahoja voidaan käyttää merkittävän yhteisön toiminnan käynnistämiseen,4) komissio on oikeudellisista perusteista ja enimmäismääristä budjettivallan käyttäjälle antamassaan tiedonannossa ehdottanut oikeudellista perustaa, joka kattaisi budjettikohdasta B4-306 - tiedotus ja avustukset - myönnettävät avustukset,5) ympäristönsuojelun alalla toimivat valtioista riippumattomat järjestöt voivat perustamissopimuksen 130 r artiklan mukaisesti edistää yhteisön ympäristöpolitiikkaa,6) olisi kannustettava valtioista riippumattomien järjestöjen harjoittamia käytännön ympäristönsuojelutoimenpiteitä ja ympäristönsuojelun tarvetta koskevaa yleisen tietoisuuden lisäämistä,7) kansallisten, alueellisten ja paikallisten valtioista riippumattomien järjestöjen mahdollisuuksia keskustella yhteisön laajuisiin ympäristöongelmiin liittyvistä näkökannoista, ongelmista ja mahdollisista ratkaisuista olisi lisättävä,8) viidennessä toimintaohjelmassa todetaan, että kaikkien asianmukaisten toimijoiden, komissio ja ympäristöjärjestöt mukaan lukien, olisi yhteistyössä toteutettava yhteisiä toimia ja jaettava vastuuta kestävän kehityksen tavoitteen saavuttamiseksi,9) valtioista riippumattomilla Euroopan ympäristöjärjestöillä on tärkeä merkitys niiden sovittaessa yhteen ja ohjatessa komission käyttöön tietoa ja näkökantoja uusista ja esille tulevista näkymistä, muun muassa luonnonsuojelun ja valtioiden rajat ylittävien ympäristöongelmien osalta, joista ei kaikilta osin voida huolehtia tai joista ei joka suhteessa huolehdita jäsenvaltioiden tai niitä alemmalla tasolla, sekä10) tämän vuoksi olisi toissijaisuusperiaatteen mukaisesti perustettava toimintaohjelma, jolla kannustetaan valtioista riippumattomien Euroopan ympäristöjärjestöjen toimintaa,11) valtioista riippumattomat ympäristöjärjestöt käyttävät usein vapaaehtoistyöntekijöitä ja saavat lahjoituksia luontoissuorituksina; tämä järjestöjen tilinpidon erityispiirre voidaan ottaa huomioon (enintään 10 prosenttiin saakka tukeen oikeuttavien menojen kokonaismäärästä) niiden tuloja ja menoja sekä rahoitustukea koskevia hakemuksia arvioitaessa,12) rahoitustuki olisi suunniteltava siten, että siinä otetaan huomioon sen käyttöä koskeva avoimuuden tarve,13) on tärkeää määrittää ensisijaiset toimialat, joita yhteisön ohjelmalla voidaan tukea,14) on tarpeen määritellä ohjelman mukaista yhteisön rahoitustukea koskevat yksityiskohtaiset säännöt,15) olisi säädettävä ohjelman jatkumisesta tai päättymisestä 31 päivän joulukuuta 2001 jälkeen,16) olisi vahvistettava menettely, joka mahdollistaa yhteisön tuen mukauttamisen tuettavien toimien erityispiirteiden mukaan,17) on tarpeen vahvistaa tehokkaat seuranta- ja arviointimenetelmät sekä huolehtia mahdollisille edunsaajille ja suurelle yleisölle suunnattavasta riittävästä tiedottamisesta,18) ohjelman toimintaa olisi arvioitava kolmelta ensimmäiseltä toteuttamisvuodelta saadun kokemuksen perusteella, jotta voidaan päättää sen jatkamisesta, ja19) tähän päätökseen sisältyy 6 päivänä maaliskuuta 1995 annetun Euroopan parlamentin, neuvoston ja komission julistuksen 2 kohdassa tarkoitettu rahoitusohje koko ohjelman ajaksi, tämän kuitenkaan vaikuttamatta perustamissopimuksessa määriteltyihin budjettivallan käyttäjän toimivaltuuksiin,ON PÄÄTTÄNYT SEURAAVAA:1 artikla Perustetaan yhteisön toimintaohjelma valtioista riippumattomien järjestöjen tukemiseksi ympäristönsuojelun alalla. Ohjelman yleisenä tavoitteena on kannustaa ensisijaisesti ympäristönsuojelun alalla Euroopan tasolla toimivien valtioista riippumattomien järjestöjen toimintaa edistämällä yhteisön ympäristöpolitiikan ja -lainsäädännön kehittämistä ja täytäntöönpanoa.Tässä päätöksessä valtioista riippumattomilla ympäristöjärjestöillä tarkoitetaan riippumattomia ja voittoa tavoittelemattomia, ensisijaisesti ympäristönsuojelun alalla toimivia järjestöjä, joiden ympäristötavoitteet palvelevat yhteistä etua.2 artikla 1. Toimialat, jotka voivat saada yhteisön rahoitustukea, määritellään liitteessä.2. Yhteisön rahoitustukea voidaan myöntää toimiin, jotka ovat yhteisön edun mukaisia, edistävät merkittävästi yhteisön ympäristöpolitiikan ja -lainsäädännön edelleen kehittämistä ja täytäntöönpanoa ja jotka ovat viidennen toimintaohjelman periaatteiden mukaisia.Ensimmäisessä alakohdassa tarkoitettu tuki kattaa erityisesti valtioista riippumattomien ympäristöjärjestöjen oma-aloitteiset valistuskampanjat ja -toimet, tiedotuksen ja dokumentoinnin edellyttämät perusrakenteet, esittelyhankkeet ja näiden järjestöjen yhteensovittamistoimet.3 artikla 1. Komissio vahvistaa ensisijaiset toimet, joita toteutetaan liitteessä mainituilla toimialoilla.2. Edellä 1 kohdassa tarkoitetut toimet valitaan yleisten arviointiperusteiden nojalla, joita ovat muun muassa:- hyvä kustannus-hyötysuhde- kestävä kerrannaisvaikutus Euroopan tasolla- eri osapuolten välinen tehokas ja tasapainoinen yhteistyö seuraavilla aloilla: toiminnan suunnittelu, toiminnan toteutus ja osallistuminen rahoitukseen- monikansallisen näkökulman edistäminen, erityisesti rajojen yli tapahtuvan yhteistyön muodossa yhteisön alueella, ja millon tarkoituksenmukaista, sen ulkopuolisten lähimaiden kanssa.3. Komissio määrittelee lähemmin rahoitettavien toimien valinnassa sovellettavat lisäperusteet.4 artikla Rahoitustuki toteutetaan valtioista riippumattomien ympäristöjärjestöjen toimintaan myönnettävänä yhteisön rahoitusosuutena. Hallintokuluja korvaava rahoitusosuus tulee kyseeseen ainoastaan Euroopan tasolla toimivien valtioista riippumattomien järjestöjen osalta niiden yleisen työohjelman yhteydessä.5 artikla Komissio varmistaa yhtenäisyyden, johdonmukaisuuden ja täydentävyyden tämän ohjelman täytäntöönpanemiseksi toteutettavien yhteisön toimien ja hankkeiden sekä muiden yhteisön ohjelmien ja aloitteiden välillä.6 artikla 1. Tämä ohjelma alkaa 1 päivänä tammikuuta 1998 ja päättyy 31 päivänä joulukuuta 2001.Rahoitusohje tämän ohjelman täytäntöönpanemiseksi ajanjaksona 1998-2001 on 10,6 miljoonaa ecua.Budjettivallan käyttäjä määrittää kutakin varainhoitovuotta varten käytettävissä olevat määrärahat rahoitusnäkymien mukaisesti.2. Yhteisön koko tuen osuus ei periaatteessa saa ylittää 50:tä prosenttia 4 artiklassa mainituista talousarvion mukaisista toimista ja hallintokuluista.3. Yhteisön tukea myönnetään toiminnalle, joka toteutetaan rahoitustuen myöntämisvuonna tai sitä seuraavana vuonna.Arvioitaessa valtioista riippumattomien ympäristöjärjestöjen tuloja ja menoja, voidaan palkaton työ tai luontoissuorituksina tehdyt lahjoitukset, edellyttäen että ne on asianmukaisesti asiakirjoin osoitettu, ottaa huomioon enintään 10 prosenttiin saakka niistä kuluista, joihin tukea voidaan myöntää.4. Jotta valtioista riippumaton järjestö voisi saada yli 150 000 ecun avustuksen, rekisteröidyn tilintarkastajan on varmennettava järjestön tilit kahden edellisen vuoden ajalta ja myös siltä ajalta, jona avustusta käytetään. Jotta valtioista riippumaton järjestö voisi saada alle 150 000 ecun avustuksen, järjestön tilien kahden edellisen vuoden ajalta on oltava saatavilla komission hyväksymässä muodossa ja niitä on pidettävä tässä muodossa sen ajan, jona avustusta käytetään.7 artikla 1. Komissio julkaisee Euroopan yhteisöjen virallisessa lehdessä ilmoituksen, jossa esitetään rahoitettavien ensisijaisten toimien pääpiirteet, yksityiskohtaiset valinta- ja myöntämisedellytykset sekä soveltamis- ja hyväksymismenettelyt.2. Euroopan tasolla toimivien valtioista riippumattomien ympäristöjärjestöjen, jotka edistävät yhteisön edun kannalta erityisen merkittäviä ympäristönsuojelutoimenpiteitä, on toimitettava komissiolle ehdotukset rahoitettaviksi toimiksi.3. Pyyntö tämän ohjelman mukaisia toimia koskevien ehdotusten tekemisestä julkaistaan Euroopan yhteisöjen virallisessa lehdessä vuosittain ennen 31 päivää tammikuuta. Ehdotusten arvioinnin jälkeen komissio päättää ennen 31 päivää toukokuuta, mitkä toimet se rahoittaa. Päätöksen perusteella tehdään kyseisten toimien toteuttamisesta vastuussa olevien tuensaajien kanssa sopimus osapuolten oikeuksista ja velvoitteista.4. Rahoitustuen määrä, yksityiskohtaiset rahoitusta ja valvontaa koskevat säännöt sekä kaikki tuen myöntämisen edellyttämät tekniset ehdot määritellään tuensaajan yleisen työohjelman sekä erityisesti hyväksytyn toiminnan luonteen ja muodon perusteella ja ne vahvistetaan tuensaajien kanssa tehtävässä sopimuksessa.8 artikla 1. Varmistaakseen yhteisöltä rahoitustukea saavien valtioista riippumattomien järjestöjen suorittamien toimien onnistumisen komissio toteuttaa tarvittavat toimenpiteet:- todentaakseen, että komissiolle ehdotetut toimet on toteutettu asianmukaisesti;- ehkäistäkseen väärinkäytöksiä ja toteuttaakseen niiden vastaisia toimenpiteitä;- periäkseen takaisin väärinkäytön tai laiminlyönnin vuoksi aiheettomasti saadut varat.2. Komission virkamiehet ja muut työntekijät voivat tarkastaa paikan päällä, myös pistokokein, tästä ohjelmasta rahoitettuja toimia, sanotun kuitenkaan rajoittamatta tilintarkastustuomioistuimen harjoittamaa perustamissopimuksen 188 c artiklan mukaista tarkastusta ja muuta perustamissopimuksen 209 artiklan c alakohdan mukaista valvontaa.Ennen paikan päällä toteutettavaa tarkastusta komissio ilmoittaa tästä kyseiselle tuensaajalle lukuun ottamatta tilanteita, joissa on perusteltua syytä epäillä petosta ja/tai väärinkäyttöä.3. Rahoitustuen saajan on pidettävä komission saatavilla kaikki toimien aiheuttamia menoja koskevat asiakirjat viiden vuoden ajan alkaen toimia koskevan viimeisen maksun suorittamisesta.9 artikla 1. Komissio voi vähentää johonkin toimeen myönnetyn rahoitustuen määrää, lykätä sen maksamista tai periä sen takaisin, jos se havaitsee väärinkäytöksiä tai jos ilmenee, että toimeen on komission hyväksyntää pyytämättä tehty olennainen muutos, joka on ristiriidassa toimen täytäntöönpanoa koskevien ehtojen tavoitteiden kanssa.2. Jos määräaikoja ei noudateta tai jos jonkin toimen täytäntöönpanon edistyminen ei oikeuta kuin osaan myönnetystä rahoitustuesta, komissio pyytää tuensaajaa esittämään komissiolle asiasta selvityksen asetetussa määräajassa. Jos tuensaaja ei esitä hyväksyttävää vastausta, komissio voi peruuttaa rahoitustuen loppuosan ja vaatia, että jo maksetut erät palautetaan viipymättä.3. Kaikki perusteettomasti suoritetut maksut on palautettava komissiolle. Jos maksuja ei palauteta kohtuullisessa ajassa, niihin voidaan lisätä viivästyskorko. Komissio päättää tämän kohdan soveltamista koskevista yksityiskohtaisista säännöistä.10 artikla 1. Komissio huolehtii yhteisön rahoittamien toimien toteuttamisen tehokkaasta seurannasta. Tästä seurannasta huolehditaan komission ja tuensaajan kesken yhteisesti sovittavan menettelyn mukaisesti laadittavien selvitysten sekä pistokokeiden avulla.2. Jokaisen toimen osalta tuensaajan on toimitettava komissiolle selvitys kolmen kuukauden kuluessa toimen päättymisestä. Komissio päättää selvityksen muodosta ja sisällöstä.11 artikla Luettelo tuensaajista ja toimista, joita rahoitetaan tästä ohjelmasta, sekä tuen määrä julkaistaan vuosittain Euroopan yhteisöjen virallisessa lehdessä.12 artikla 1. Komissio antaa Euroopan parlamentille ja neuvostolle vuosittain kertomuksen ohjelman toteuttamisen edistymisestä.2. Komissio antaa 31 päivään joulukuuta 2000 mennessä Euroopan parlamentille ja neuvostolle kertomuksen ohjelman toteuttamisesta kolmen ensimmäisen vuoden osalta ja tekee tarvittaessa ehdotukset mahdollisista muutoksista ohjelman jatkamista tai päättämistä ajatellen.Neuvosto päättää perustamissopimuksen mukaisesti ohjelman jatkamisesta 1 päivän tammikuuta 2002 jälkeen.13 artikla Tätä päätöstä sovelletaan 1 päivästä tammikuuta 1998 alkaen neljän vuoden ajan.Tehty Brysselissä 16 päivänä joulukuuta 1997.Neuvoston puolestaJ. LAHUREPuheenjohtaja(1) EYVL C 104, 3.4.1997, s. 11 jaEYVL C 104, 3.4.1997, s. 15.(2) EYVL C 204, 15.7.1996, s. 1(3) Euroopan parlamentin lausunto annettu 13 päivänä marraskuuta 1996 (EYVL C 362, 2.12.1996, s. 130), neuvoston yhteinen kanta vahvistettu 24 päivänä huhtikuuta 1997 (EYVL C 188, 19.6.1997, s. 1), Euroopan parlamentin päätös tehty 18 päivänä syyskuuta 1997 (EYVL C 304, 6.10.1997, s. 107).(4) EYVL C 138, 17.5.1993, s. 1(5) EYVL C 194, 28.7.1982, s. 1LIITE YHTEISÖN TOIMINTAOHJELMA ENSISIJAISESTI YMPÄRISTÖNSUOJELUN ALALLA TOIMIVIEN VALTIOISTA RIIPPUMATTOMIEN JÄRJESTÖJEN TUKEMISEKSI >TAULUKON PAIKKA>


title: Neuvoston päätös, annettu 24 päivänä kesäkuuta 2010 , Euroopan elintarviketurvallisuusviranomaisen johtokunnan seitsemän jäsenen nimittämisestä

text:
               30.6.2010

               FI

               Euroopan unionin virallinen lehti

               C 171/3

         NEUVOSTON PÄÄTÖS,
   annettu 24 päivänä kesäkuuta 2010,
   Euroopan elintarviketurvallisuusviranomaisen johtokunnan seitsemän jäsenen nimittämisestä
   2010/C 171/05
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,
   ottaa huomioon Euroopan komission neuvostolle esittämän ehdokasluettelon,
   ottaa huomioon Euroopan parlamentin esittämän kannan,
   sekä katsoo seuraavaa:

               (1)

               Euroopan elintarviketurvallisuusviranomaisen, jäljempänä ”EFSA”, riippumattomuus, korkea tieteellinen taso, avoimuus ja tehokkuus on ehdottomasti taattava. Yhteistyö jäsenvaltioiden kanssa on myös välttämätöntä.

               (2)

               EFSAn johtokunnan jäsenistä puolella päättyy toimikausi 30 päivänä kesäkuuta 2010.

               (3)

               Ehdokkaita on arvioitu seitsemän uuden johtokunnan jäsenen nimittämistä varten komission toimittamien asiakirjojen ja Euroopan parlamentin esittämien näkemysten perusteella. Tavoitteena on varmistaa mahdollisimman korkea pätevyys ja alan laaja asiantuntemus esimerkiksi johtamisessa ja julkishallinnossa sekä mahdollisimman laaja maantieteellinen jakauma unionissa.

               (4)

               Kolmella EFSAn johtokunnan nykyisellä jäsenellä on kuluttajia ja elintarvikeketjun muita sidosryhmiä edustaviin järjestöihin liittyvää taustakokemusta, minkä vuoksi vähintään yhdellä EFSAn johtokunnan uusista jäsenistä olisi vielä oltava vastaava tausta,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan elintarviketurvallisuusviranomaisen johtokunnan jäseniksi 1 päivän heinäkuuta 2010 ja 30 päivän kesäkuuta 2014 väliseksi kaudeksi:
   Diána Bánáti (2)

   Manuel Barreto Dias
   Marianne Elvander (2)

   Milan Kováč
   Stella Michaelidou-Canna
   Jan Mousing
   Pieter Vanthemsche (3)

   2 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 24 päivänä kesäkuuta 2010.

            Neuvoston puolesta

            Puheenjohtaja

         J. BLANCO LÓPEZ

      (1)  EYVL L 31, 1.2.2002, s. 1.

      (2)  EFSAn johtokunnan nykyinen jäsen.

      (3)  Elintarvikeketjun muita sidosryhmiä edustaviin järjestöihin liittyvää taustakokemusta.


title: Neuvoston päätös N:o 136/2014/EU, annettu 20 päivänä helmikuuta 2014 , Grönlannin osallistumisen raakatimantteja koskevan Kimberleyn prosessin sertifiointijärjestelmään mahdollistavista säännöistä ja menettelyistä

text:
               20.3.2014

               FI

               Euroopan unionin virallinen lehti

               L 84/99

      NEUVOSTON PÄÄTÖS N:o 136/2014/EU,
   annettu 20 päivänä helmikuuta 2014,
   Grönlannin osallistumisen raakatimantteja koskevan Kimberleyn prosessin sertifiointijärjestelmään mahdollistavista säännöistä ja menettelyistä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 203 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin lausunnon (1),
   noudattaa erityistä lainsäätämisjärjestystä,
   sekä katsoo seuraavaa:

               (1)

               Euroopan unioni on raakatimanttien kansainväliseen kauppaan sovellettavan Kimberleyn prosessin sertifiointijärjestelmän osanottaja. Osanottajana sen on varmistettava, että jokaisessa unionin alueelle tuotavassa tai sieltä vietävässä raakatimanttilähetyksessä on mukana sertifikaatti.

               (2)

               Neuvoston asetuksella (EY) N:o 2368/2002 (2) perustetaan raakatimanttien sertifiointia sekä niiden tuonti- ja vientitarkastuksia koskeva unionin järjestelmä Kimberleyn prosessin sertifiointijärjestelmän täytäntöönpanoa varten.

               (3)

               Grönlanti ei kuulu unionin alueeseen, mutta se on mukana Euroopan unionin toiminnasta tehdyn sopimuksen liitteessä II olevassa merentakaisten maiden ja alueiden luettelossa. Euroopan unionin toiminnasta tehdyn sopimuksen 198 artiklan mukaisesti merentakaisten maiden ja alueiden assosioinnissa unioniin on tavoitteena edistää merentakaisten maiden ja alueiden taloudellista ja sosiaalista kehitystä ja vahvistaa läheiset taloudelliset suhteet niiden ja koko unionin välille.

               (4)

               Tanska ja Grönlanti ovat pyytäneet, että Grönlannille annettaisiin mahdollisuus osallistua raakatimantteja koskevan Kimberleyn prosessin sertifiointijärjestelmään unionin kanssa tekemänsä yhteistyön kautta. Tällainen yhteistyö vahvistaisi unionin ja Grönlannin taloussuhteita timanttiteollisuuden alalla ja antaisi ennen kaikkea Grönlannille mahdollisuuden viedä järjestelmän puitteissa myönnetyllä EU-sertifikaatilla varustettuja raakatimantteja, mikä edistäisi Grönlannin talouskehitystä.

               (5)

               Raakatimanttien kauppaa Grönlannissa olisi näin ollen harjoitettava raakatimanttien kansainväliseen kauppaan sovellettavaa Kimberleyn prosessin sertifiointijärjestelmää koskevien unionin sääntöjen mukaisesti. Näin ollen asetuksen (EY) N:o 2368/2002 soveltamisala laajennetaan Euroopan parlamentin ja neuvoston asetuksella (EU) N:o 257/2014 (3) kattamaan Grönlannin alue sertifiointijärjestelmän soveltamisen osalta.

               (6)

               Erityisesti todettakoon, että Grönlannin olisi vietävä raakatimantteja muille Kimberleyn prosessin sertifiointijärjestelmän osanottajille ainoastaan sen jälkeen, kun jokin asetuksen (EY) N:o 2368/2002 liitteessä III luetelluista unionin viranomaisista on sertifioinut ne. Unionin viranomaisten olisi tarkastettava myös Grönlantiin tuotavat raakatimantit.

               (7)

               Raakatimanttien kansainvälisen kaupan mahdollistamiseksi Grönlannissa unionin sisäistä kauppaa koskevien sääntöjen mukaisesti Grönlannin olisi saatettava osaksi kansallista lainsäädäntöään asetuksen (EY) N:o 2368/2002 asiaankuuluvat säännökset tämän päätöksen soveltamisen mahdollistamiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Kohde ja soveltamisala
   Tässä päätöksessä vahvistetaan yleiset säännöt ja edellytykset Grönlannin osallistumiselle asetuksella (EY) N:o 2368/2002 perustettuun raakatimanttien sertifiointia sekä niiden tuonti- ja vientitarkastuksia koskevaan järjestelmään. Tätä tarkoitusta varten tässä päätöksessä määritellään säännöt ja menettelyt, jotka koskevat Kimberleyn prosessin sertifiointijärjestelmän soveltamista raakatimantteihin, jotka tuodaan Grönlantiin tai viedään sieltä joko unioniin tai muuhun Kimberleyn prosessin sertifiointijärjestelmän osanottajamaahan.
   2 artikla
   Määritelmät
   Tässä päätöksessä tarkoitetaan

               a)

               määritelmällä ’osanottaja’ asetuksen (EY) N:o 2368/2002 2 artiklan c alakohdassa määriteltyä ’osanottajaa’;

               b)

               määritelmällä ’unionin viranomainen’ asetuksen (EY) N:o 2368/2002 2 artiklan f alakohdassa määriteltyä ’yhteisön viranomaista’;

               c)

               määritelmällä ’EU-sertifikaatti’ asetuksen (EY) N:o 2368/2002 2 artiklan g alakohdassa määriteltyä ’yhteisön sertifikaattia’.

         3 artikla
   Yleiset säännöt
   1.   Grönlannin on varmistettava, että asetus (EY) N:o 2368/2002 saatetaan osaksi Grönlantiin sovellettavaa lainsäädäntöä niiden säännösten osalta, jotka koskevat raakatimanttien tuonnin ja viennin edellytyksiä ja muodollisuuksia, niiden kauttakuljetusta unionin kautta muun osanottajan kuin unionin alueelle tai alueelta, unionin, Grönlanti mukaan luettuna, osallistumista Kimberleyn prosessin sertifiointijärjestelmään sekä velvollisuuksia, jotka liittyvät asianmukaiseen huolellisuuteen, määräysten kiertämisen estämiseen, tietojenvaihtoon ja kyseisten säännösten noudattamisen varmistamiseen.
   2.   Grönlannin on nimettävä viranomaiset, jotka vastaavat asetuksen (EY) N:o 2368/2002 asiaa koskevien säännösten täytäntöönpanosta sen omalla alueella, ja ilmoitettava komissiolle näiden viranomaisten nimeämisestä sekä toimitettava niiden yhteystiedot.
   4 artikla
   Grönlannissa louhittujen tai erotettujen raakatimanttien tuonti unioniin
   1.   Grönlannissa louhittuja tai erotettuja raakatimantteja saa tuoda unioniin ainoastaan, jos

               a)

               niiden mukana on 2 kohdassa tarkoitettu todistus;

               b)

               ne on pakattu murtovarmoihin säiliöihin ja viennin yhteydessä asennettu sinetti on ehjä;

               c)

               jäljempänä 2 kohdassa tarkoitetussa todistuksessa kuvataan tarkasti siinä tarkoitettu lähetys;

               d)

               kyseisiä raakatimantteja ei ole aikaisemmin viety muun osanottajan kuin unionin alueelle.

         2.   Jotta Grönlannissa louhittuja tai erotettuja raakatimantteja voidaan tuoda unioniin, liitteessä II mainitun Grönlannin toimivaltaisen viranomaisen, jäljempänä ’Grönlannin viranomainen’, on pyydettäessä annettava liitteessä I asetettujen vaatimusten mukainen todistus.
   3.   Grönlannin viranomainen toimittaa todistuksen hakijalle ja säilyttää siitä jäljennöksen kolmen vuoden ajan dokumentointitarkoituksessa.
   4.   Neuvoston asetuksessa (ETY) N:o 2913/92 (4) tarkoitetun vapaaseen liikkeeseen luovutusta koskevan ilmoituksen hyväksyminen tämän artiklan 1 kohdassa tarkoitettujen raakatimanttien osalta edellyttää sitä, että asetuksen (EY) N:o 2368/2002 liitteessä III mainittu unionin viranomainen tarkastaa tämän artiklan 2 kohdan mukaisesti myönnetyn todistuksen. Tätä varten Grönlannissa louhittuja tai erotettuja raakatimantteja sisältävät säiliöt on unioniin tuonnin yhteydessä toimitettava viipymättä tarkastusta varten asianomaiselle unionin viranomaiselle.
   5.   Jos unionin viranomainen toteaa 1 kohdassa määriteltyjen edellytysten täyttyvän, se merkitsee vahvistuksen alkuperäiseen todistukseen ja antaa maahantuojalle oikeaksi todistetun ja väärentämistä vastaan suojatun jäljennöksen alkuperäisestä todistuksesta. Vahvistusmenettely toteutetaan kymmenen työpäivän kuluessa todistuksen toimittamisesta.
   6.   Jäsenvaltion, johon raakatimantit tuodaan Grönlannista, on huolehdittava niiden toimittamisesta asianomaiselle unionin viranomaiselle. Viejä vastaa raakatimanttien asianmukaisesta kuljetuksesta ja kuljetuskustannuksista.
   7.   Jos 2 kohdan mukaisesti myönnetyn todistuksen aitoudesta tai paikkansapitävyydestä herää epäilyjä ja jos tarvitaan lisäohjeita, tulliviranomaisten on otettava yhteyttä Grönlannin viranomaiseen.
   8.   Unionin viranomainen säilyttää tarkastettavaksi toimitettujen, 2 kohdassa tarkoitettujen todistusten alkuperäiskappaleet vähintään kolme vuotta. Se huolehtii siitä, että komissio tai komission nimeämät henkilöt tai elimet voivat tutustua kyseisiin alkuperäisiin todistuksiin erityisesti silloin, kun pyritään ratkaisemaan Kimberleyn prosessin sertifiointijärjestelmän yhteydessä esille tulleita ongelmia.
   5 artikla
   Grönlannissa louhittujen tai erotettujen raakatimanttien myöhemmät tuonnit unioniin
   Sen estämättä, mitä 4 artiklassa säädetään, Grönlannissa louhittuja tai erotettuja raakatimantteja saa tuoda unioniin, jos

               a)

               ne on aikaisemmin jälleenviety laillisesti unionista Grönlantiin;

               b)

               niiden mukana on oikeaksi todistettu ja väärentämistä vastaan suojattu jäljennös 4 artiklan 2 kohdassa tarkoitetusta todistuksesta, jonka unionin viranomainen on vahvistanut 4 artiklan 5 kohdan mukaisesti;

               c)

               ne on pakattu murtovarmoihin säiliöihin ja viennin yhteydessä asennettu sinetti on ehjä;

               d)

               edellä b alakohdassa tarkoitetussa todistuksessa kuvataan tarkasti siinä tarkoitettu lähetys;

               e)

               kyseisiä raakatimantteja ei ole aikaisemmin viety muun osanottajan kuin unionin alueelle.

         6 artikla
   Raakatimanttien muut tuonnit Grönlannista unioniin
   Sen estämättä, mitä 4 ja 5 artiklassa säädetään, Grönlannista saa tuoda raakatimantteja unioniin, jos

               a)

               ne on aikaisemmin viety laillisesti unionista Grönlantiin;

               b)

               niiden mukana on 9 artiklan b alakohdassa tarkoitettu asiakirja;

               c)

               ne on pakattu murtovarmoihin säiliöihin ja osanottajan viennin yhteydessä asentama sinetti on ehjä;

               d)

               jäljempänä 9 artiklan b alakohdassa tarkoitetussa asiakirjassa kuvataan tarkasti siinä tarkoitettu lähetys.

         7 artikla
   Raakatimanttien vienti Grönlannista muiden osanottajien alueelle
   1.   Raakatimantteja saa viedä Grönlannista muun osanottajan kuin unionin alueelle ainoastaan, jos

               a)

               ne on alun perin tuotu laillisesti Grönlannista unioniin 4 artiklan 1 kohtaa, 5 artiklaa tai 6 artiklaa noudattaen;

               b)

               ne on unioniin tuotaessa toimitettu tarkastettavaksi unionin viranomaiselle;

               c)

               niihin on liitetty unionin viranomaisen antama ja vahvistama EU-sertifikaatti;

               d)

               ne on pakattu sinetöityihin murtovarmoihin säiliöihin asetuksen (EY) N:o 2368/2002 12 artiklan mukaisesti.

         2.   Unionin viranomaisen, jonka tarkastettavaksi Grönlannista unioniin tuotavat raakatimantit toimitetaan, on annettava kyseisten timanttien viejälle unionin sertifikaatti asetuksen (EY) N:o 2368/2002 12 artiklan mukaisesti.
   3.   Jäsenvaltion, johon raakatimantit tuodaan Grönlannista, on huolehdittava niiden toimittamisesta asianomaiselle unionin viranomaiselle.
   4.   Viejä vastaa raakatimanttien asianmukaisesta kuljetuksesta ja kuljetuskustannuksista.
   8 artikla
   Grönlannissa louhittujen tai erotettujen raakatimanttien jälleenvienti unionista Grönlantiin
   Grönlannissa louhittuja tai erotettuja raakatimantteja saa jälleenviedä unionista Grönlantiin ainoastaan, jos

               a)

               ne on alun perin tuotu laillisesti Grönlannista unioniin 4 artiklan 1 kohdan, 5 artiklan tai 6 artiklan mukaisesti;

               b)

               niiden mukana on oikeaksi todistettu ja väärentämistä vastaan suojattu jäljennös 4 artiklan 2 kohdassa tarkoitetusta todistuksesta, jonka unionin viranomainen on vahvistanut 4 artiklan 5 kohdan mukaisesti;

               c)

               ne on pakattu murtovarmoihin säiliöihin ja viennin yhteydessä asennettu sinetti on ehjä;

               d)

               b kohdassa tarkoitetussa asiakirjassa kuvataan tarkasti siinä tarkoitettu lähetys;

               e)

               kyseisiä raakatimantteja ei ole aikaisemmin viety muun osanottajan kuin unionin alueelle.

         9 artikla
   Raakatimanttien muut tuonnit muiden osanottajien alueelta Grönlantiin
   Sen estämättä, mitä 8 artiklassa säädetään, raakatimantteja saa tuoda unionista Grönlantiin, jos

               a)

               ne on alun perin tuotu laillisesti unioniin muun osanottajan kuin unionin alueelta asetuksen (EY) N:o 2368/2002 II luvun mukaisesti;

               b)

               niiden mukana on oikeaksi todistettu ja väärentämistä vastaan suojattu jäljennös vahvistetusta alkuperäisestä sertifikaatista asetuksen (EY) N:o 2368/2002 5 artiklan 1 kohdan a alakohdan mukaisesti;

               c)

               ne on pakattu murtovarmoihin säiliöihin ja viennin yhteydessä asennettu sinetti on ehjä;

               d)

               edellä b alakohdassa tarkoitetussa asiakirjassa kuvataan tarkasti siinä tarkoitettu lähetys.

         10 artikla
   Kertomukset
   1.   Grönlannin viranomainen toimittaa komissiolle kuukausittain raportin kaikista 4 artiklan 2 kohdan perusteella antamistaan todistuksista.
   2.   Raportissa mainitaan kunkin todistuksen osalta ainakin seuraavat tiedot:

               a)

               todistuksen yksilöllinen sarjanumero

               b)

               todistuksen antaneen, liitteessä II mainitun viranomaisen nimi

               c)

               myöntämispäivä

               d)

               viimeinen voimassaolopäivä

               e)

               alkuperämaa

               f)

               harmonoidun tavarankuvaus- ja koodausjärjestelmän koodi(t) (HS-koodi(t))

               g)

               karaattipaino

               h)

               (arvioitu) arvo.

         11 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan siitä päivästä alkaen, jona Grönlanti ilmoittaa komissiolle panneensa kansallisessa lainsäädännössään täytäntöön asetuksen (EY) N:o 2368/2002 asiaankuuluvat säännökset Grönlannin ottamiseksi mukaan Kimberleyn prosessin sertifiointijärjestelmään.

      Tehty Brysselissä 20 päivänä helmikuuta 2014.

            Neuvoston puolesta

            Puheenjohtaja

         K. HATZIDAKIS

      (1)  Lausunto annettu 4. lokakuuta 2014 (ei vielä julkaistu virallisessa lehdessä).

      (2)  Neuvoston asetus (EY) N:o 2368/2002, annettu 20 päivänä joulukuuta 2002, raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä (EYVL L 358, 31.12.2002, s. 28).

      (3)  Euroopan parlamentin ja neuvoston asetus (EU) N:o 257/2014, annettu 26 päivänä helmikuuta 2014 neuvoston asetuksen (EY) N:o 2368/2002 muuttamisesta Grönlannin ottamiseksi mukaan Kimberleyn prosessin sertifiointijärjestelmän täytäntöönpanoon (katso tämän virallisen lehden sivu 69).

      (4)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE I

         Tämän päätöksen 4, 5, 8 ja 10 artiklassa tarkoitettu todistus

      Tämän päätöksen 4, 5, 8 ja 10 artiklassa tarkoitetussa todistuksessa on oltava ainakin seuraavat tiedot:

                  a)

                  yksilöllinen sarjanumero

                  b)

                  myöntämispäivä

                  c)

                  viimeinen voimassaolopäivä

                  d)

                  todistuksen antaneen, liitteessä II mainitun viranomaisen nimi, allekirjoitus ja leima

                  e)

                  alkuperämaa (Grönlanti)

                  f)

                  HS-koodi(t)

                  g)

                  karaattipaino

                  h)

                  (arvioitu) arvo

                  i)

                  viejän ja vastaanottajan tunnistetiedot.

      LIITE II

         Tämän päätöksen 3 artiklan 2 kohdassa sekä 4 ja 10 artiklassa tarkoitettu Grönlannin toimivaltainen viranomainen

                  Bureau of Minerals and Petroleum

                  Imaneq 1A 201, P.O. Box 930, 3900 Nuuk, Greenland

                  P. (+299) 34 68 00 – Faksi: (+299) 32 43 02 – Sähköposti: bmp@nanoq.gl


title: 2011/348/EY: Neuvoston päätös, tehty 10 päivänä marraskuuta 2009, Euroopan yhteisön ja Jordanian hašemiittisen kuningaskunnan välisen tieteellistä ja teknologista yhteistyötä koskevan sopimuksen allekirjoittamisesta Euroopan yhteisön puolesta sekä sen väliaikaisesta soveltamisesta

text:
               17.6.2011

               FI

               Euroopan unionin virallinen lehti

               L 159/107

         NEUVOSTON PÄÄTÖS,
   tehty 10 päivänä marraskuuta 2009,
   Euroopan yhteisön ja Jordanian hašemiittisen kuningaskunnan välisen tieteellistä ja teknologista yhteistyötä koskevan sopimuksen allekirjoittamisesta Euroopan yhteisön puolesta sekä sen väliaikaisesta soveltamisesta
   (2011/348/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta Jordanian hašemiittisen kuningaskunnan kanssa tieteellistä ja teknologista yhteistyötä koskevan sopimuksen, jäljempänä ’sopimus’.

               (2)

               Neuvottelut johtivat sopimukseen, joka parafoitiin 28 päivänä tammikuuta 2009.

               (3)

               Sopimus olisi allekirjoitettava sillä varauksella, että sopimus tehdään myöhemmin,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Euroopan yhteisön ja Jordanian hašemiittisen kuningaskunnan välisen tieteellistä ja teknologista yhteistyötä koskevan sopimuksen allekirjoittaminen sillä varauksella, että sopimus tehdään.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan yhteisön puolesta, sillä varauksella, että sopimus tehdään.
   3 artikla
   Sopimusta sovelletaan väliaikaisesti sen allekirjoittamisesta alkaen sopimuksen 7 artiklan 2 kohdan määräysten mukaisesti kunnes sen tekemistä varten tarvittavat menettelyt on saatettu päätökseen.

      Tehty Brysselissä 10 päivänä marraskuuta 2009.

            Neuvoston puolesta

            Puheenjohtaja

         A. BORG

    ---documentbreak---

               17.6.2011

               FI

               Euroopan unionin virallinen lehti

               L 159/108

         Euroopan yhteisön ja Jordanian hašemiittisen kuningaskunnan hallituksen välinen
   SOPIMUS
   tieteellisestä ja teknologisesta yhteistyöstä
   EUROOPAN YHTEISÖ, jäljempänä ’yhteisö’,
   sekä
   JORDANIAN HAŠEMIITTINEN KUNINGASKUNTA,
   jäljempänä ’Jordania’,
   jäljempänä ’osapuolet’, jotka
   OTTAVAT HUOMIOON Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   OTTAVAT HUOMIOON tieteen ja teknologian merkityksen osapuolten taloudelliselle ja yhteiskunnalliselle kehitykselle sekä tätä koskevan viittauksen 1 päivänä toukokuuta 2002 voimaan tulleen Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehdyn Euro–Välimeri-sopimuksen 43 artiklassa,
   OTTAVAT HUOMIOON Euroopan naapuruuspolitiikan sekä naapurisuhteiden lujittamista koskevan EU:n strategian, joiden puitteissa osapuolet ovat tavanneet ja sopineet toimintasuunnitelmasta, jonka yhtenä ensisijaisena tavoitteena on tiede- ja teknologiayhteistyön lujittaminen. Euroopan naapuruuspolitiikan yhteinen toimintasuunnitelma soveltuu Jordanian hallituksen ohjelmaan ”Executive Programme (2007–2009) for Kuluna Al Urdun/the National Agenda”, jonka tarkoituksena on kehittää kestävää sosioekonomista uudistusprosessia,
   OTTAVAT HUOMIOON, että yhteisö ja Jordania ovat toteuttaneet tutkimukseen, teknologian kehittämiseen ja demonstrointiin liittyviä toimia useilla molemmille tärkeillä aloilla ja että osapuolten vastavuoroisesta osallistumisesta toistensa tutkimus- ja kehittämistoimintaan olisi molemminpuolista hyötyä,
   HALUAVAT luoda tieteellistä ja teknologista tutkimusta koskevalle yhteistyölle viralliset puitteet, joiden avulla voidaan laajentaa ja lujittaa yhteistyötä molemmille tärkeillä aloilla ja edistää kyseisen yhteistyön tulosten käyttöä molempien osapuolten taloudelliseksi ja sosiaaliseksi hyödyksi,
   HALUAVAT avata eurooppalaisen tutkimusalueen kolmansille maille, erityisesti Välimeren alueen kumppanimaille,
   OVAT SOPINEET SEURAAVAA:
   1 artikla
   Soveltamisala ja periaatteet
   1.   Osapuolet edistävät, kehittävät ja helpottavat yhteisön ja Jordanian välistä yhteistyötä molemmille tärkeillä aloilla, joilla ne harjoittavat tieteelliseen ja teknologiseen tutkimukseen ja kehittämiseen liittyvää toimintaa.
   2.   Yhteistoiminta perustuu seuraaviin periaatteisiin:

               —

               osaamisyhteiskunnan edistäminen osapuolten taloudellisen ja yhteiskunnallisen kehityksen edistämiseksi,

               —

               etujen kokonaistasapainoon perustuva molemminpuolinen hyöty,

               —

               molemminpuoliset osallistumismahdollisuudet kummankin osapuolen tutkimusohjelmiin ja -hankkeisiin,

               —

               yhteistyötä helpottavien tietojen oikea-aikainen vaihto,

               —

               teollis- ja tekijänoikeuksien asianmukainen vaihto ja suojaaminen,

               —

               osallistuminen ja rahoitus osapuolten asiaa koskevien lakien ja määräysten mukaisesti.

         2 artikla
   Yhteistyön muodot
   1.   Liitteessä I määritellyt Jordaniaan sijoittautuneet oikeussubjektit, mukaan lukien luonnolliset henkilöt sekä yksityisoikeudelliset ja julkisoikeudelliset oikeushenkilöt, osallistuvat välillisiin yhteistyötoimiin Euroopan yhteisön tutkimuksen, teknologian kehittämisen ja demonstroinnin puiteohjelmassa, jäljempänä ’puiteohjelma’, liitteissä I ja II määrätyin tai tarkoitetuin ehdoin.
   Liitteessä I määritellyt yhteisön jäsenvaltioihin sijoittautuneet oikeussubjektit osallistuvat Jordanian tutkimusohjelmiin ja -hankkeisiin puiteohjelman aihealueita vastaavilla aihealueilla ehdoin, jotka vastaavat Jordanian oikeussubjekteihin sovellettavia ehtoja, jollei liitteissä I ja II määrätyistä tai tarkoitetuista ehdoista muuta johdu.
   2.   Yhteistyöhön voivat sisältyä myös:

               —

               säännölliset keskustelut tutkimuspolitiikan suuntaviivoista, painopisteistä ja suunnittelusta Jordaniassa ja yhteisössä,

               —

               keskustelut yhteistyöstä ja sen kehittämisestä ja näkymistä,

               —

               Jordanian ja yhteisön ohjelmien ja tutkimushankkeiden toteuttamista ja tämän sopimuksen puitteissa toteutettavan työn tuloksia koskevien tietojen oikea-aikainen toimittaminen,

               —

               yhteiset kokoukset,

               —

               tutkijoiden, insinöörien ja teknikoiden vierailut ja vaihdot muun muassa koulutustarkoituksiin,

               —

               laitteiden, aineistojen ja testauspalvelujen vaihto ja yhteiskäyttö,

               —

               Jordanian ja yhteisön ohjelmien ja tutkimushankkeiden johtajien yhteydenpito,

               —

               asiantuntijoiden osallistuminen seminaareihin, kokouksiin ja työryhmätapaamisiin,

               —

               tämän sopimuksen mukaiseen yhteistyöhön vaikuttavia toimintatapoja, lakeja, asetuksia ja ohjelmia koskevan tiedon vaihto,

               —

               tutkimusta ja teknologian kehittämistä koskeva koulutus,

               —

               molemminpuoliset mahdollisuudet käyttää tieteellisiä ja teknologisia tietoja tämän yhteistyön soveltamisalalla,

               —

               muut yhteistyömuodot, joista 4 artiklassa määritelty Euroopan yhteisön ja Jordanian tiede- ja teknologiayhteistyön sekakomitea päättää osapuolten soveltamien käytäntöjen ja menettelyjen mukaisesti.

         3 artikla
   Yhteistyön tehostaminen
   1.   Osapuolet pyrkivät parhaansa mukaan helpottamaan sovellettavan lainsäädäntönsä mukaisesti niiden tutkijoiden vapaata liikkumista ja asumista, jotka osallistuvat tämän sopimuksen mukaiseen toimintaan, sekä tällaisessa toiminnassa käytettäviksi tarkoitettujen tavaroiden liikkumista rajojen yli.
   2.   Jos yhteisö omien sääntöjensä mukaisesti myöntää yksipuolisesti rahoitusta Jordanian oikeussubjektille, joka osallistuu yhteisön välilliseen yhteistyötoimeen, Jordania varmistaa, ettei tälle varojen siirrolle aseteta mitään maksuja.
   4 artikla
   Sopimuksen hallinnointi
   1.   Tämän sopimuksen mukaisten toimien koordinoinnista ja helpottamisesta huolehtii Jordanian puolesta tieteen ja teknologian neuvosto (HCST, Higher Council for Science and Technology) ja yhteisön puolesta Euroopan komissio, jotka toimivat osapuolten toimeenpanevina eliminä, jäljempänä ’toimeenpanevat elimet’.
   2.   Toimeenpanevat elimet perustavat sekakomitean, josta käytetään nimitystä ”Euroopan yhteisön ja Jordanian tiede- ja teknologiayhteistyön sekakomitea”, jäljempänä ’sekakomitea’, ja jonka tehtäviin kuuluu:

               —

               tämän sopimuksen täytäntöönpanon varmistaminen, arviointi ja tarkastelu sekä sopimuksen liitteiden muuttaminen tai uusien liitteiden hyväksyminen osapuolten tiedepolitiikkojen kehityksen huomioon ottamiseksi, edellyttäen että kumpikin osapuoli saattaa tähän tarvittavat menettelynsä päätökseen,

               —

               vuosittain sellaisten mahdollisten alojen yksilöinti, joilla yhteistyötä olisi kehitettävä ja parannettava, ja tähän tarvittavien toimenpiteiden tarkastelu;

               —

               säännöllinen keskustelu tutkimuspolitiikkojen ja -suunnitelmien tulevista suuntaviivoista ja painopisteistä Jordaniassa ja yhteisössä sekä tähän sopimukseen perustuvan yhteistyön tulevaisuudennäkymistä,

               —

               suositusten antaminen osapuolille tämän sopimuksen täytäntöönpanosta, mukaan lukien 2 artiklan 2 kohdassa tarkoitettuihin toimiin tehtävien lisäysten sekä 1 artiklan 2 kohdassa määrätyn vastavuoroisen osallistumisen parantamiseksi toteutettavien konkreettisten toimenpiteiden yksilöiminen ja suositteleminen.

         3.   Sekakomitea, joka koostuu toimeenpanevien elinten edustajista, hyväksyy työjärjestyksensä.
   4.   Sekakomitea kokoontuu pääsääntöisesti kerran vuodessa vuorotellen yhteisössä ja Jordaniassa. Ylimääräisiä kokouksia voidaan tarvittaessa pitää osapuolten sopimuksesta. Sekakomitean päätelmät ja suositukset toimitetaan tiedoksi Euroopan unionin ja Jordanian hašemiittisen kuningaskunnan välisen Euro–Välimeri-sopimuksen assosiaatiokomitealle.
   5 artikla
   Rahoitus
   Vastavuoroinen osallistuminen tämän sopimuksen mukaisiin tutkimustoimiin toteutetaan liitteessä I määrätyin ehdoin, ja sitä säätelevät osapuolten alueilla voimassa olevat lait, asetukset, toimintaperiaatteet ja ohjelmien täytäntöönpanoehdot.
   Kun osapuoli myöntää taloudellista tukea toisen osapuolen osanottajille välillisten yhteistyötoimien yhteydessä, kaikki avustukset sekä rahoitus- ja muu tuki, jotka rahoittava osapuoli myöntää toisen osapuolen osanottajille yhteistyötoimien tueksi, on vapautettava veroista ja tulleista.
   6 artikla
   Tulosten ja tiedon jakelu ja käyttö
   Tämän sopimuksen perusteella toteutetuissa tutkimustoimissa saatujen ja/tai vaihdettujen tulosten ja tiedon jakeluun ja käyttöön sekä teollis- ja tekijänoikeuksien hallinnointiin, jakoon ja käyttöön sovelletaan liitteessä II määrättyjä ehtoja.
   7 artikla
   Loppumääräykset
   1.   Liitteet I ja II ovat tämän sopimuksen erottamaton osa. Kaikki tämän sopimuksen tulkintaan tai täytäntöönpanoon liittyvät kysymykset tai riidat ratkaistaan osapuolten yhteisellä sopimuksella.
   2.   Tämä sopimus tulee voimaan päivänä, jona osapuolet ovat ilmoittaneet toisilleen tätä varten tarvittavien menettelyjensä päätökseen saattamisesta. Osapuolet soveltavat tätä sopimusta väliaikaisesti sen allekirjoittamisesta, kunnes ne ovat saattaneet kyseiset menettelyt päätökseen. Siinä tapauksessa, että osapuoli ilmoittaa toiselle, ettei se tee sopimusta, katsotaan sovituksi molemminpuolisesti, että sopimuksen väliaikaisen soveltamisen aikana käynnistettyjä hankkeita ja toimintaa, jotka ovat edelleen käynnissä edellä tarkoitetun ilmoituksen antamishetkellä, jatketaan, kunnes ne on saatu päätökseen tässä sopimuksessa määrättyjen ehtojen mukaisesti.
   3.   Kumpikin osapuolista voi milloin tahansa päättää tämän sopimuksen voimassaolon ilmoittamalla siitä kuusi kuukautta etukäteen. Tämän sopimuksen voimassaolon päättyessä käynnissä olevia hankkeita ja toimintaa jatketaan, kunnes ne on saatu päätökseen tässä sopimuksessa määrättyjen ehtojen mukaisesti.
   4.   Tämä sopimus pysyy voimassa kunnes jompikumpi osapuoli ilmoittaa kirjallisesti toiselle osapuolelle aikovansa päättää sen voimassaolon. Tällöin tämän sopimuksen voimassaolo päättyy kuuden kuukauden kuluttua ilmoituksen vastaanottamisesta.
   5.   Jos jompikumpi osapuolista päättää muuttaa 1 artiklan 1 kohdassa tarkoitettuja tutkimusohjelmia ja -hankkeita, kyseisen osapuolen toimeenpaneva elin ilmoittaa toisen osapuolen toimeenpanevalle elimelle kyseisten muutosten tarkasta sisällöstä. Tämän artiklan 3 kohdasta poiketen tämän sopimuksen voimassaolo voidaan päättää yhteisesti sovituin ehdoin, jos osapuoli ilmoittaa toiselle aikeestaan päättää tämän sopimuksen voimassaolo yhden kuukauden kuluessa tässä kohdassa tarkoitettujen muutosten hyväksymisestä.
   6.   Tätä sopimusta sovelletaan alueisiin, joihin sovelletaan Euroopan yhteisön perustamissopimusta, siinä määrätyin ehdoin, sekä Jordanian hašemiittisen kuningaskunnan alueeseen. Tämä ei ole esteenä yhteistyön harjoittamiselle ulkomerellä, ulkoavaruudessa tai kolmansien maiden alueella kansainvälisen oikeuden mukaisesti.

      TÄMÄN VAKUUDEKSI Euroopan yhteisön ja Jordanian hašemiittisen kuningaskunnan asianmukaisesti valtuutetut edustajat ovat allekirjoittaneet tämän sopimuksen.
      Tehty Brysselissä kolmantenakymmenentenä päivänä marraskuuta 2009 kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja arabian kielellä, ja jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā –
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Хашемитското кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno Hashemita di Giordania
         Jordānijas Hāšimītu Karalistes vārdā –
         Jordanijos Hašimitų Karalystės vardu
         A Jordán Hasimita Királyság részéről
         Għar-Renju Ħaxemita tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hašimovské král’ovstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

   LIITE I

      EUROOPAN UNIONIN JÄSENVALTIOIDEN JA JORDANIAN OIKEUSSUBJEKTIEN OSALLISTUMISTA KOSKEVAT EHDOT

   Tässä sopimuksessa tarkoitetaan ’oikeussubjektilla’ luonnollista henkilöä tai sellaista oikeushenkilöä, joka on perustettu sen sijoittautumispaikkaan sovellettavan kansallisen oikeuden taikka yhteisön oikeuden tai kansainvälisen oikeuden mukaisesti, jolla on oikeushenkilön asema ja jolla voi olla omissa nimissään kaikentyyppisiä oikeuksia ja velvoitteita.
   I   Jordanian oikeussubjektien osallistumiseen puiteohjelman välillisiin toimiin sovellettavat ehdot

               1.

               Jordaniaan sijoittautuneet oikeussubjektit osallistuvat puiteohjelman välillisiin toimiin niillä ehdoilla, jotka Euroopan parlamentti ja neuvosto ovat vahvistaneet Euroopan yhteisön perustamissopimuksen 167 artiklan mukaisesti.
               Lisäksi Jordanian oikeussubjektit voivat osallistua Euroopan yhteisön perustamissopimuksen 164 artiklan perusteella toteutettuihin välillisiin toimiin.

               2.

               Yhteisö voi myöntää Jordanian oikeussubjekteille, jotka osallistuvat 1 kohdassa tarkoitettuihin välillisiin toimiin, rahoitusta Euroopan parlamentin ja neuvoston Euroopan yhteisön perustamissopimuksen 167 artiklan mukaisesti vahvistamien ehtojen (Euroopan parlamentin ja neuvoston asetus (EY) N:o 1906/2006, annettu 18 päivänä joulukuuta 2006, säännöistä, jotka koskevat yritysten, tutkimuskeskusten ja korkeakoulujen osallistumista seitsemännen puiteohjelman toimiin sekä tutkimustulosten levittämistä (2007–2013) (1)), Euroopan yhteisön varainhoitoasetusten ja muun sovellettavan yhteisön lainsäädännön mukaisesti.

               3.

               Avustus- tai muussa sopimuksessa, jonka yhteisö tekee Jordanian oikeussubjektin kanssa välillisen toimen toteuttamiseksi, on määrättävä valvonnasta ja tarkastuksista, jotka toteutetaan Euroopan yhteisöjen komission tai tilintarkastustuomioistuimen toimesta tai valtuutuksella.
               Toimivaltaisten Jordanian viranomaisten on yhteistyön ja molemminpuolisen edun nimissä annettava kohtuulliseksi ja mahdolliseksi katsottavissa määrin apua valvonnan ja tarkastusten suorittamisessa siten kuin kussakin tilanteessa on tarpeen tai hyödyllistä.

         II   Euroopan unionin jäsenvaltioiden oikeussubjektien osallistumiseen Jordanian tutkimusohjelmiin ja -hankkeisiin sovellettavat ehdot

               1.

               Yhteisön oikeussubjektit, jotka on perustettu Euroopan unionin jonkin jäsenvaltion kansallisen oikeuden tai yhteisön oikeuden mukaisesti, voivat osallistua Jordanian tutkimus- ja kehittämisohjelmien hankkeisiin yhteistyössä Jordanian oikeussubjektien kanssa.

               2.

               Jollei 1 kohdasta ja liitteestä II muuta johdu, Jordanian tutkimus- ja kehitysohjelmien tutkimushankkeisiin osallistuvien yhteisön oikeussubjektien oikeudet ja velvollisuudet sekä tällaisia hankkeita koskevien ehdotusten jättämistä ja arviointia ja sopimusten myöntämistä ja tekemistä koskevat ehdot määräytyvät tutkimus- ja kehitysohjelmien toimintaa säätelevien, Jordanian oikeussubjekteihin sovellettavien ja tasa-arvoisen kohtelun varmistavien Jordanian lakien, asetusten ja hallinnollisten määräysten perusteella, ottaen huomioon Jordanian ja yhteisön yhteistyön luonteen kyseisellä alalla.
               Jordanian tutkimus- ja kehittämisohjelmien hankkeisiin osallistuville yhteisön oikeussubjekteille myönnettävä rahoitus määräytyy kyseisten ohjelmien toimintaa säätelevien, muihin kuin Jordanian oikeussubjekteihin sovellettavien Jordanian lakien, asetusten ja hallinnollisten määräysten perusteella.

         III   Tiedottaminen osallistumismahdollisuuksista

   Jordania ja Euroopan komissio antavat molempien osapuolten oikeussubjektien saataville säännöllisesti tietoa nykyisistä ohjelmista ja osallistumismahdollisuuksista.

      (1)  EUVL L 391, 30.12.2006, s. 1.
   LIITE II

      TEOLLIS- JA TEKIJÄNOIKEUKSIEN JAKOA KOSKEVAT PERIAATTEET

   I   Soveltaminen

   Tässä sopimuksessa tarkoitetaan ’teollis- ja tekijänoikeuksilla’ Maailman henkisen omaisuuden järjestön (WIPO) perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklassa olevan immateriaalioikeuksien määritelmän mukaisesti.
   Tässä sopimuksessa tarkoitetaan ’tulosaineistolla’ tuloksia, mukaan luettuina tiedot, riippumatta siitä, voidaanko ne suojata, sekä tekijänoikeutta taikka tällaisiin tietoihin liittyviä oikeuksia, jotka johtuvat patentin, mallioikeuden, kasvinjalostajanoikeuden, täydentävän todistuksen tai muun vastaavan suojan hakemisesta tai myöntämisestä.
   II   Osapuolten oikeussubjektien teollis- ja tekijänoikeudet välillisissä yhteistyötoimissa

               1.

               Kumpikin osapuoli varmistaa, että se käsittelee tähän sopimukseen perustuviin välillisiin yhteistyötoimiin osallistuvien toisen osapuolen oikeussubjektien teollis- ja tekijänoikeuksiin liittyviä oikeuksia ja velvoitteita sekä muita tästä osallistumisesta johtuvia oikeuksia ja velvoitteita sovellettavien lakien ja määräysten sekä osapuolia sitovien kansainvälisten yleissopimusten mukaisesti, mukaan luettuina teollis- ja tekijänoikeuksien kauppaan liittyvistä näkökohdista tehty sopimus, Marrakechissa tehdyn Maailman kauppajärjestön perustamissopimuksen liite 1C, kirjallisten ja taiteellisten teosten suojaamista koskevan Bernin yleissopimuksen 24 päivänä heinäkuuta 1971 tehty Pariisin sopimuskirja ja teollisoikeuksien suojelemista koskevan Pariisin yleissopimuksen 14 päivänä heinäkuuta 1967 tehty Tukholman sopimuskirja.

               2.

               Kummankin osapuolen on varmistettava, että välillisiin yhteistyötoimiin osallistuvien toisen osapuolen osanottajien teollis- ja tekijänoikeuksia käsitellään samalla tavoin kuin kyseisen osapuolen omien osanottajien teollis- ja tekijänoikeuksia kunkin tutkimusohjelman tai -hankkeen osallistumissääntöjen tai osapuolen sovellettavien lakien ja määräysten mukaisesti.

         III   Osapuolten teollis- ja tekijänoikeudet

               1.

               Jolleivät osapuolet erityisesti muuta sovi, tulosaineistoon, jonka ne tuottavat tämän sopimuksen 2 artiklassa tarkoitetuissa toimissa, sovelletaan seuraavia sääntöjä:

                           a)

                           Tulosaineiston tuottaneella osapuolella on omistusoikeus kyseiseen tulosaineistoon. Jos osapuolten osuutta työhön ei voida määrittää, niillä on tulosaineistoon yhteinen omistusoikeus.

                           b)

                           Kyseisen tulosaineiston omistavan osapuolen on myönnettävä sen käyttöoikeudet toiselle osapuolelle tämän sopimuksen 2 artiklassa tarkoitettujen toimien toteuttamista varten. Tällaiset käyttöoikeudet on myönnettävä ilman maksua.

               2.

               Jolleivät osapuolet erityisesti muuta sovi, osapuolten tieteellisiin kirjallisiin teoksiin sovelletaan seuraavia sääntöjä:

                           a)

                           Jos osapuoli julkaisee tähän sopimukseen perustuviin toimiin perustuvia ja liittyviä tieteellisiä ja teknisiä tietoja ja tuloksia lehdissä, artikkeleissa, raporteissa ja kirjoissa, mukaan lukien kuvatallenteet ja ohjelmistot, toiselle osapuolelle on myönnettävä maailmanlaajuinen mutta ei yksinomainen, peruuttamaton ja tekijänpalkkioista vapautettu lupa kääntää, jäljentää, mukauttaa, lähettää sekä levittää julkisesti kyseisiä teoksia.

                           b)

                           Kaikissa tekijänoikeuden piiriin kuuluvien teosten kappaleissa, joita on levitettävä ja valmistettava julkisesti näiden määräysten mukaisesti, on oltava teoksen tekijän nimi tai tekijöiden nimet, jollei tekijä nimenomaisesti sitä kiellä. Lisäksi niissä on oltava osapuolten yhdessä antamaa tukea koskeva selvä maininta.

               3.

               Jolleivät osapuolet erityisesti muuta sovi, niiden julkistamattomaan tietoon sovelletaan seuraavia sääntöjä:

                           a)

                           Kun osapuoli toimittaa toiselle tähän sopimukseen perustuviin toimiin liittyviä tietoja, kummankin osapuolen on yksilöitävä tiedot, jotka se haluaa pitää julkistamattomina, luottamuksellisuutta osoittavin tunnuksin tai tekstein.

                           b)

                           Vastaanottava osapuoli voi omalla vastuullaan toimittaa julkistamattomat tiedot tämän sopimuksen täytäntöönpanoon liittyviä erityistarkoituksia varten elimille tai henkilöille, joilla on sen valtuutus.

                           c)

                           Vastaanottava osapuoli voi jakaa kyseistä julkistamatonta tietoa laajemmin kuin edellä b alakohdassa sallitaan, jos julkistamatonta tietoa toimittava osapuoli antaa siihen ennakolta kirjallisen suostumuksen. Osapuolet vahvistavat yhteistyössä menettelyt, joita sovelletaan hankittaessa kirjallinen suostumus tällaista laajempaa levitystä varten, ja kumpikin osapuoli antaa tällaisen suostumuksen omien sisäisten toimintaperiaatteidensa, määräystensä ja lainsäädäntönsä sallimissa rajoissa.

                           d)

                           Asiakirjoihin perustumatonta julkistamatonta tai muuta luottamuksellista tietoa, jonka osapuolten edustajat saavat tämän sopimuksen perusteella järjestetyissä seminaareissa ja muissa kokouksissa, sekä tietoa, jonka ne saavat henkilöstön palvelukseen ottamisen, tilojen ja laitteistojen käytön tai välillisten toimien toteuttamisen myötä, on käsiteltävä luottamuksellisena, kun tällaisen julkistamattoman tai muuten luottamuksellisen taikka salassa pidettävän tiedon vastaanottajalle on tietoa välitettäessä ilmoitettu tiedon luottamuksellisesta luonteesta a alakohdan mukaisesti.

                           e)

                           Kummankin osapuolen on pyrittävä varmistamaan, että sen a ja d alakohdan mukaisesti saamaa julkistamatonta tietoa valvotaan tässä sopimuksessa määrätyllä tavalla. Jos osapuoli havaitsee, että se on kykenemätön tai että sen on aiheellista epäillä olevansa myöhemmin kykenemätön noudattamaan a ja d alakohdassa olevia tietojen jakelun kieltämistä koskevia määräyksiä, sen on ilmoitettava tästä välittömästi toiselle osapuolelle. Osapuolet neuvottelevat tämän jälkeen sopivasta toimintatavasta.


title: 2013/41/YUTP: Poliittisten ja turvallisuusasioiden komitean päätös EUCAP NESTOR/1/2013, annettu 11 päivänä tammikuuta 2013 , osallistujien komitean perustamisesta Afrikan sarvessa toteutettavaa alueellisten merivoimien valmiuksien kehittämistä koskevaa Euroopan unionin operaatiota (EUCAP NESTOR) varten

text:
               23.1.2013

               FI

               Euroopan unionin virallinen lehti

               L 20/50

      POLIITTISTEN JA TURVALLISUUSASIOIDEN KOMITEAN PÄÄTÖS EUCAP NESTOR/1/2013,
   annettu 11 päivänä tammikuuta 2013,
   osallistujien komitean perustamisesta Afrikan sarvessa toteutettavaa alueellisten merivoimien valmiuksien kehittämistä koskevaa Euroopan unionin operaatiota (EUCAP NESTOR) varten
   (2013/41/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) 16 päivänä heinäkuuta 2012 annetun neuvoston päätöksen 2012/389/YUTP (1) ja erityisesti sen 10 artiklan 3 kohdan,
   sekä katsoo seuraavaa:

               (1)

               Neuvosto on päätöksen 2012/389/YUTP 10 artiklan 3 kohdan nojalla valtuuttanut poliittisten ja turvallisuusasioiden komitean, jäljempänä ’PTK’, tekemään asiaankuuluvat kolmansien maiden osallistumista EUCAP NESTOR -operaatioon sekä osallistujien komitean perustamista koskevat päätökset.

               (2)

               Eurooppa-neuvoston 15 ja 16 päivänä kesäkuuta 2001 Göteborgissa antamissa päätelmissä vahvistettiin pääperiaatteet ja järjestelyt, jotka koskevat kolmansien maiden osallistumista poliisioperaatioihin. Neuvosto hyväksyi 10 päivänä joulukuuta 2002 asiakirjan ”Neuvonpito ja menettelytavat Euroopan unionin ulkopuolisten valtioiden osallistuessa EU:n siviilikriisinhallintaan”, jossa järjestelyjä Euroopan unionin ulkopuolisten maiden osallistumiseksi siviilikriisinhallintaoperaatioihin kehitettiin edelleen, mukaan lukien osallistujien komitean perustaminen.

               (3)

               Osallistujien komitean olisi oltava foorumi, jossa käsitellään kaikkia EUCAP NESTOR -operaation toteuttamiseen liittyviä ongelmia osallistuvien kolmansien valtioiden kanssa. PTK:n, joka vastaa EUCAP NESTOR -operaation poliittisesta valvonnasta ja strategisesta johdosta, olisi otettava huomioon osallistujien komitean esittämät näkemykset,

         ON HYVÄKSYNYT TÄMÄN PÄÄTÖKSEN:
   1 artikla
   Perustaminen
   1.   Perustetaan osallistujien komitea Afrikan sarvessa toteutettavaa alueellisten merivoimien valmiuksien kehittämistä koskevaa Euroopan unionin operaatiota (EUCAP NESTOR) varten.
   2.   Osallistujien komitean tehtävät on määritelty asiakirjassa ”Neuvonpito ja menettelytavat Euroopan unionin ulkopuolisten valtioiden osallistuessa EU:n siviilikriisinhallintaan”.
   2 artikla
   Kokoonpano
   1.   Osallistujien komitean jäseniä ovat:

               —

               kaikkien jäsenvaltioiden edustajat, ja

               —

               niiden operaatioon osallistuvien kolmansien valtioiden edustajat, joiden osallistuminen on merkittävää,

         2.   Myös Euroopan komission edustaja voi osallistua osallistujien komitean kokouksiin.
   3 artikla
   Operaation johtajan antamat tiedot
   Osallistujien komitea saa säännöllisesti tietoja operaation johtajalta.
   4 artikla
   Puheenjohtaja
   Osallistujien komitean puheenjohtajana toimii unionin ulkoasioiden ja turvallisuuspolitiikan korkea edustaja tai hänen edustajansa.
   5 artikla
   Kokoukset
   1.   Puheenjohtaja kutsuu osallistujien komitean koolle säännöllisin väliajoin. Olosuhteiden niin vaatiessa voidaan kokouksia kutsua puheenjohtajan aloitteesta tai jäsenen pyynnöstä koolle kiireellisesti.
   2.   Puheenjohtaja jakaa etukäteen esityslistaehdotuksen ja kokousasiakirjat. Puheenjohtaja toimittaa yhteenvedon osallistujien komitean työn tuloksista PTK:lle.
   6 artikla
   Tietojen luottamuksellisuus
   1.   Osallistujien komitean kokouksiin ja käsittelyihin sovelletaan neuvoston turvallisuussääntöjä turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyn neuvoston päätöksen 2011/292/EU (2) mukaisesti. Erityisesti edellytetään, että osallistujien komitean edustajilla on riittävä henkilöturvallisuusselvitys.
   2.   Asioiden käsittely osallistujien komiteassa kuuluu salassapitovelvollisuuden piiriin, jollei osallistujien komitea päätä yksimielisesti toisin.
   7 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä tammikuuta 2013.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 187, 17.7.2012, s. 40.

      (2)  EUVL L 141, 27.5.2011, s. 17.